উইন্ডোজ সার্ভার ২০১২
উইন্ডোজ সার্ভার ২০১২, সাংকেতিক নাম দেয়া হয়েছে "উইন্ডোজ সার্ভার ৮", উইন্ডোজ সার্ভার-এর ষষ্ঠ প্রকাশ। এটি উইন্ডোজ ৮ এর সার্ভার সংস্করণ এবং উইন্ডোজ সার্ভার ২০০৮ আর২-এর উত্তরসুরি। এটি উন্নয়নের (development) সময় একটি ডেভেলপার প্রাকপ্রচার (developer preview) এবং একটি বেটা সংস্করণ, মোট দুটি পূর্বপ্রকাশ প্রকাশ করা হয়। সফটওয়্যারটি ৪ সেপ্টেম্বর ২০১২ তে সাধারণত ক্রেতাদের জন্য সাধারণভাবে লভ্য করা হয়। পূর্বসুরিদের মত উইন্ডোজ সার্ভার ২০১২-এর আইটেনিয়াম ভিত্তিক কম্পিউটারের জন্য কোন সহায়তা নেয়, এবং এর চারটি সংস্করণ রয়েছে। এতে উইন্ডোজ সার্ভার ২০০৮ আর২-এর চেয়ে অনেক বিশেষত্ব (ক্লাউড কম্পিউটিং-এর উপর বেশি গুরুত্ব দিয়ে), যেমন হাইপার-ভি এর উন্নত সংস্করণ, একটি আই.পি ঠিকানা ব্যবস্থাপনার ভূমিকা (IP address management role), উইন্ডোজ টাস্ক ম্যানেজারের (Windows Task Manager) নতুন সংস্করণ, এবং রি.এফ.এস বা রিফেস (ReFS), একটি নতুন ফাইল সিস্টেম (file system)। উইন্ডোজ ৮ দেখা যায় এমন কিছু বিতর্কমূলক মেট্রো-ভিত্তিক ব্যবহারকারী ইন্টারফেস থাকা সত্তেও উইন্ডোজ সার্ভার ২০১২ সাধারণত ভাল পর্যালোচনা পেয়েছে। উইন্ডোজ সার্ভার ২০১২ আর২ নামকরণকৃত উইন্ডোজ সার্ভার ২০১২ এর উত্তরসুরি উইন্ডোজ ৮.১ এর সাথেই অক্টোবর ২০১৩ তে প্রকাশিত হয়। আনুষ্ঠানিকভাবে মনোনীত উইন্ডোজ সার্ভার ২০১২ আর২ হালনাগাদ (Windows Server 2012 R2 Update) এপ্রিল ২০১৪ তে প্রকাশিত হয়।